Berlepollen

Berlepollen er en kort fjord på sørsida av Bremangerlandet i Bremanger kommune i Sogn og Fjordane. Innløp fra Frøysjøen er bare 150 meter bredt. Fjorden, som er rundt seks kilometer lang, er bueformet og går først mot nordøst og snur gradvis mot nordvest.

Rundt fjorden ligger bratte fjell på rundt 500 meters høyde. På vestsida av fjorden ved innløpet ligger bygda Berle, som fjorden er oppkalt etter. Det ligger også en del gårdsbruk på motsatt side fra Berle, men bortsett fra det er fjorden uten bosetning. Fv575 går langs vestsiden av fjorden, og det går en kommunal vei ut langs østsiden.

Referanser 

Fjorder i Bremanger